કાઠમંડુ તા. ૧૭ : નેપાળના વિરાટનગર સ્થિત ભારતીય વાણિજિયક દૂતાવાસની નજીક મોડી રાત્રે બોમ્બ વિસ્ફોટ થતાં અફરાતફરી મચી ગઈ હતી. આ બોમ્બ વિસ્ફોટ ભારતના વાણિજિયક દૂતાવાસની પાછળ થયો હતો. સદ્નસીબે આ બોમ્બ બ્લાસ્ટમાં કોઈ જાનમાલની ખુવારી થઈ હોવાના સમાચાર નથી. ભારતીય દૂતાવાસ કાર્યાલયની પાછળની દીવાલને આ બોમ્બ બ્લાસ્ટના કારણે નુકસાન પહોંચ્યું હતું. આ ઘટના બાદ સરહદ અને દૂતાવાસ કાર્યાલયની સુરક્ષા વ્યવસ્થા વધુ સઘન બનાવવામાં આવી છે.